 እትገልጽ መጽሓፍያ ኵነታት ተኪኤን አዕርኽቱን ካልኦት ኤርትራውያንን ካብ 50ታት ጀሚሩ ክሳብ 80ታት ከመይ ከም ዝነበረ ምንባብ ኣብ ዉሽጢ ሕልና ኣንባቢ ማዕበል እተናውጽ መጽሓፍያ ምናዳ ኣብ ናቱ ዕድመ ዝርከቡን ነቲ ክውንነት ድማ ከም ትሕቲ-ዕድመ መናእሰይ ኰይኖም ዝተዓዘቡን ቃልሲ ህዝቢ ኤርትራ ብብረታዊ ቃልሲ ጥራይ ኣይኰነን ተዋዲዱ -- ተኪኤ ከም ዘርኣዮ ልዑል ተወፋይነት ዝሓትት ኣብ መስመር ጸላኢ ዝፍጸም ኣገባብ ቃልሲ ነይሩ - ብዙሕ ዘይተነግረሉን ዘይተጻሕፎን ታሪኾም ከኣ ታሪኽ ህዝቢ ኤርትራዩ ሓደ ካብቶም ኣብ ኤርትራ ተኸሲቶም ዘሎዉ ግሁዳት ሽግራት ታሪኽ ብግቡእ ስለ ዘይተሰነደዩ ይብል ኣሕመድ ኣል-ቀይሲ ሓደ ካብቶም ህቡባት መራሕቲ ቃልሲ ሕማም ስቕታ ኣብ ኢትዮጵያ ንኣብነት ብዛዕባዚ ሃጓፍ ዘመንዚ ብዙሕዩ ተጻሒፉ - ምስ ነቐፌታኡኳ ድኣ ኣብ ኤርትራ ግን እቲ ተርእዮ ብስቕታዩ ዚግለጽ ዘሎ መዘናታት ተኪኤ ከምቲ ንሱ ዝገበሮ በቲ ብቐጥታ ዝተሞከሩዎ ፍጻሜታት ብብዝሒ ከዘንትዉ እንተ ዝኽእሉ ነይሮም እቲ ናይ ሕጂ ወለዶ ብዙሕ ክመሃር ምኸኣለ እዚ ናይ ሕጂ ወለዶ ብዛዕባ ዘመነ ኣቦይ ወልድኣብ ወልደማርያምን ሸኽ ኢብራሂም ሱልጣንን ይፈልጦዩ ኢልካ ምዝራብ ኣየተኣማምንን በቲ ዝሰዓበ ዘመንውን ከምኡ - ዘመን ብረታዊ ቃልሲ ህዝቢ ኤርትራ እቲ ዝሰዓበ ሳልሳይ ዘመን ዘመነ ድሕረ ናጽነት ንምርዳእ እቶም ዝሓለፉ ዘመናት ምፍላጦም ኣድላይ እዩ ብኻልእ ኣዘራርባ ዘመነ ሓዳስ ኤርትራ ብግቡእ ንምርዳእ ብዛዕባ ዘመን ናይ ኤርትራ ሰሙናዊት ጋዜጣ ዀነ ዘመነ ጋዜጣ ሕብረት ምፍታሽ የድሊ ተኪኤምብኣር ብዛዕባ እቶም ክልተ ቀዳሞት ዘመናትዩ ብዓውታ ገሊጹ እቲ ቀንዲ ተራኺ ወለዶ ካብቲ እዋን ገድሊ ዝነበሩ ሰባትዩ ክመጽእ ነይሩዎ ካብ ተጋደልትን ህዝብን ግናኸ መብዛሕትኦም ብስቕታ ተገዲዖም ከም ሓውሲ ኣሜንተኛታት ኰይኖም ተሪፎም ምባል ነውሪዶ ይኸውን? 